kardosdrur/scandi-wiki huggingface dataset:
Atletik under sommer-OL 2000

Atletik under sommer-OL 2000. Der blev konkurreret i 46 sportsgrene, 24 for mænd og 22 for damer, i atletik under Sommer-OL 2000 i Sydney.

Medaljer

Herrer

100 m

200 m

400 m

800 m

1500 m

5000 m

10000 m

Maraton

110 m hæk

400 m hæk

3000 m forhindringsløb

4x100 m stafet

4x400 m stafet 

USA blev diskvalificeret pga dopingbrug af Calvin Harrison.

20 km kapgang

50 km kapgang

Højdespring

Stangspring

Længdespring

Trespring

Kuglestød

Diskoskast

Hammerkast

Spydkast

Tikamp

Damer

100 m 

 Marion Jones har leveret medaljerne tilbage og har indrømmet at hun fuskede ved at have brugt dopingmidler under OL.

200 m 

 Marion Jones har leveret medaljerne tilbage og har indrømmet at hun fuskede ved at have brugt dopingmidler under OL.

400 m

800 m

1500 m

5000 m

10000 m

Maraton

100 m hæk

400 m hæk

4x100 m stafet

4x400 m stafet 

 Marion Jones har leveret medaljerne tilbage og har indrømmet at hun fuskede ved at have brugt dopingmidler under OL.

20 km kapgang

Højdespring

Stangspring

Længdespring 

 Marion Jones har leveret medaljerne tilbage og har indrømmet at hun fuskede ved at have brugt dopingmidler under OL.

Trespring

Kuglestød

Diskoskast

Hammerkast

Spydkast

Syvkamp

Referencer 

2000
Sommer-OL 2000
Albertus Wielsma

Albertus Wielsma (født 19. december 1883 i Amsterdam, død 26. marts 1968 i Amsterdam) var en nederlandsk roer, som deltog i de olympiske lege 1908 i London.

Wielsma var ved OL med i den nederlandske båd, som kom på en tredjepladsen i firer uden styrmand, efter to britiske både. De andre roer var Hermannus Höfte, Bernardus Croon og Johan Burk. Nederlænderne tabte deres indledende heat til den ene britiske båd. Kun fire både stillede op, og efter den standard, der bruges i andre sportsgrene, ville det betyde, at taberne af semifinalerne vandt bronze, selvom der øjensynlig kun blev uddelt guldmedaljer ved disse lege.

Referencer

Eksterne henvisninger 

Roere fra Holland
Personer fra Amsterdam
Deltagere for Holland ved sommer-OL 1908
Olympiske bronzemedaljevindere fra Holland
Edward Williams

Edward Gordon Williams (20. juli 1888 – 12. august 1915) var en britisk roer som deltog i de olympiske lege 1908 i London.

Williams vandt en bronzemedalje i roning under under Sommer-OL 1908 i London. 
Han var styrmand på den britiske otter som kom på en tredjeplads efter en britisk og en belgisk otter. De tabte i semifinalen til den belgiske båd som senere tabte i finalen mod en anden britisk otter. Begge de tabende semifinalister fik bronzemedaljer.

Eksterne henvisninger 
 http://www.sports-reference.com/olympics/athletes/wi/edward-williams-1.html 

Roere fra Storbritannien
Memento mori

Memento mori er en latinsk vending: "Husk, at du skal dø". Den dækker en antik filosofisk tankegang, der senere blev til en genre i malerkunsten, som skulle minde tilskueren om alles dødelighed.

Oprindelse og historie 
Frasen stammer fra antikkens Sokrates og den græske filosofi. Senere blev ‘Memento mori’ populær blandt romerske filosoffer som udtrykket ‘carpe diem’, der betyder grib dagen (livet). De romerske stoikere er især blevet kendt for at anvende ihukommmelsen af døden som vigtig for livet.

Desuden blev frasen meget tidligt anvendt i kristendommen. Det var ikke mindst i kraft af kristendommen, at frasen blev populær i Romerriget.

Nogle mener, at frasen kan henføres til Roms hær: Efter en sejr fik generalen tilstedt en parade gennem Roms gader med hyldest fra folkemængden. Generalen stod i en vogn trukket af fire heste. Der fandtes ingen større ære eller udmærkelse. Men lige bag generalen stod en slave med en eneste opgave: at hviske ham i øret: "Se dig over skulderen. Husk, at du er dødelig. Husk, at du skal dø!" - som en påmindelse om, at selv verdens største general ikke er udødelig.  Den eneste kilde til den historie er dog Tertullian i det 2. århundrede. Moderne historikere har sået tvivl om, man faktisk brugte frasen i militæret. Det er sandsynligt, at vendingen hovedsageligt blev anvendt i filosofien og kristendommen, og at den ikke var almindelig i militæret.

‘Memento mori’ blev for alvor udbredt i renæssancen. Den blev ikke mindst anvendt i malerkunsten. Men den kendes også fra religiøse ordner og gravstene.

Fodnoter 

Latinske vendinger
Død
Juan María Bordaberry

Juan María Bordaberry Arocena (født 17. juni 1928 i Montevideo, død 17. juli 2011 i Montevideo) var en uruguayansk politiker og kvægbruger, der var præsident 1972-76, deraf en stor del af tiden med diktatorisk magt, der fulgte, efter at han opløste nationalforsamlingen i 1973. Han regerede derpå med støtte fra militæret, indtil han blev styrtet i 1976.

Uruguays præsidenter
Politikere fra Uruguay
Personer fra Montevideo
Punggrævlinger

Punggrævlinger (Peramelemorphia) er en orden inden for pungdyrene med tre familier og 22 arter, hvoraf tre regnes for uddøde. De findes i Australien, på Ny Guinea og på nogle øer i det østlige Indonesien. Her lever de i alt fra ørkener til tropiske regnskove. Det er altædende dyr, der mest er aktive om natten og i skumringen.

Udseende og levemåde 
Hovedet har en lang og bevægelig snude og oftest store ører. Den veludviklede pung har en bagudrettet åbning. Størrelsen varierer fra omkring 140 gram til 4 kilogram, men de fleste arter vejer omkring et enkelt kilogram.

Føde 
Føden består af rødder, bær, nedfaldsfrugt, andre bløde plantedele og svampe, men også insekter og regnorme.

Forplantning 
Punggrævlinger formerer sig hurtigst af alle pungdyr. Generelt har de en kort drægtighedsperiode, den varer ofte kun to uger. I modsætning til de fleste andre pungdyr har de en primitiv moderkage (placenta). Hunnernes pung er veludviklet og har åbningen bagud. Nyfødte har ofte kløer for at kunne kravle frem til pungen, kløerne falder senere af. Hunner har alt efter art 6 til 10 dievorter, men normalt fødes kun 2 til 5 unger. Ungerne forbliver cirka 50 dage i pungen og afvænnes omtrent 10 dage senere. Kort efter afvænningen føder hun nye unger, der senere anvender de dievorter, der ikke var i brug af de ældre unger. Punggrævlinger bliver tidligst kønsmodne i en alder af 90 dage. De bliver 2 til 3 år gamle eller noget længere.

Systematik 
Ordenen punggrævlinger inddeles i tre familier:
 Chaeropodidae, omfatter kun den uddøde art Chaeropus ecaudatus (punggris)
 Thylacomyidae, to arter hvoraf den ene er uddød.
 Peramelidae, 19 arter,

Kilder 

 
 

Pungdyr
Blavet (flod)

Blavet er en flod, som løber fra det centrale område af Bretagne i Frankrig og ud i Biscayabugten nær Lorient. Hele floden er stort set kanaliseret og er fremkommelig for mindre fartøjer. Den er en del af kanalsystemet i Bretagne, og den blev vigtig, da den vestlige del af systemet blev afskærmet ved bygningen af Guerlédan-dæmningen til brug for vandkraft. I dag må bådtrafik fra Nantes via Redon tage Canal du Blavet og så ud i Blavet for at nå havet nær Lorient.

Blavet har sit udspring øst for Bulat-Pestivien i Côtes-d'Armor. Den løber gennem følgende departementer og byer:

 Côtes-d'Armor: Saint-Nicolas-du-Pélem, Gouarec 
 Morbihan: Pontivy, Hennebont, Lorient

Referencer 
 NoorderSoft database over vandveje

Eksterne henvisninger 

Atlantens afvandingsområde
Floder i Frankrig
Atletik under sommer-OL 1924

Atletik under sommer-OL 1924. Atletik var med for syvende gang på det olympiske program i 1924 i Paris. Udøvere fra 40 nationer, alle mænd, konkurrerede om 27 olympiske titler.

Medaljer 

</div>

100 m

200 m

400 m

800 m

1500 m

5000 m

10000 m

Maraton 

Danske Aksel Jensen blev nummer 11 ud af 30 gennemførende i tiden 2.58.44.

110 m hæk

400 m hæk

3000 m forhindringsløb

4x100 m stafet

4x400 m stafet

3000 m hold

Terrænløb individuelt (10,65 km)

Terrænløb hold (10,65 km)

10 km kapgang

Højdespring

Stangspring

Længdespring

Trespring

Kulestød

Diskoskast

Hammerkast

Spydkast

Femkamp 

Følgende grene indgik i femkamp:længdespring, spydkast, 200 meter, diskoskast og 1500 meter.

Tikamp 

1924
Sommer-OL 1924
Brydning under sommer-OL 1896

Brydning under sommer-OL 1896 fandt sted 10.-11. april. Der blev konkurreret i én åben klasse, og der var fem udøvere fra fire lande, der kæmpede i græsk-romersk brydning.

Medaljer 

</div>

Medaljerne er tildelt senere af International Olympic Committee. Under de første olympiske lege var det kun vinderen, som fik en medalje, der var af sølv.

Medaljevindere 

Dem olympiske mester, Carl Schuhmann, var lettest (70 kg) og lavest (1,59 m) af deltagerne i brydekonkurrencen.

Forløb 
Alle deltagere stillede op i den åbne klasse, der var den eneste brydedisciplin ved legene. Kampene blev afviklet i en sandfyldt ring i den ene ende af Panathinaiko Stadion. Der var ingen tidsgrænse i kampene, der sluttede, når én af bryderne var kastet på ryggen med begge skuldre i underlaget.

Da der var fem tilmeldte brydere, måtte man gennem tre runder. I første runde mødte Carl Schuhmann briten Launceston Elliot, og tyskeren vandt trods Elliots styrke (han havde vundet medaljer i vægtløftning). Elliot var meget utilfreds med afgørelsen og hævdede, at kun en af hans skuldre havde berøring med underlaget. Men afgørelsen stod ved magt, og den utilfredse Elliot måtte eskorteres væk af den græske kronprins.

I den anden kamp i indledende runde vandt grækeren Stefanos Khristopoulos over ungareren Momcsilló Tapavicza, mens en anden græker, Georgios Tsitas, stod over.

I semifinalen stod Schuhmann over, mens de to grækere (til det græske publikums store utilfredshed) mødte hinanden. Tsita vandt, da Khristopoulos måtte opgive efter at have brækket skulderen.

Finalen stod nu mellem Schuhmann og Tsitas. Da der var gået 40 minutter uden en afgørelse, var det blevet så mørkt, at dommerne valgte at afbryde kampen for at genoptage den dagen efter. Schuhmann var ikke tilfreds med dette, da han mente, at det kun ville tage ham få minutter at besejre grækeren. Da kampen blev genoptaget dagen efter, tog det et kvarter, før Schuhmann fik sin modstander i gulvet.

Referencer 

Sportsgrene under sommer-OL 1896
1896
Forsvarsministeriets Personalestyrelse

Forsvarsministeriets Personalestyrelse (FPS) er ansvarlig for personaleområdet og driften af HR i Forsvaret, Hjemmeværnet, Beredskabsstyrelsen, Forsvarsministeriets departement, Forsvarsministeriets Materiel- og Indkøbsstyrelse, Forsvarsministeriets Ejendomsstyrelse og Forsvarsministeriets Regnskabsstyrelse.

Forsvarsministeriets Personalestyrelse blev oprettet 1. oktober 2014, hvor Forsvarsministeriets Center for Arbejdsmiljø (FCA) og Veterancentret blev en del af styrelsen. Forud herfor var Forsvarets Personeltjeneste, med en tilsvarende organisering og medarbejderskare, en del af Forsvarskommandoen.

Se styrelsens kernefortælling her.

Organisering 
Forsvarsministeriets Personalestyrelse består af en kundedivision, en forretningsdivision, et service- og administrationssekretariat, et ledelsessekretariat og et veterancenter.

Opgaver og ydelser 
Forsvarsministeriets Personalestyrelse er organiseret efter en partnermodel, hvor lokale HR-enheder rådgiver myndighedscheferne om HR i Forsvarsministeriets koncern. Udover rådgivningsopgaven omsætter styrelsen Forsvarsministeriets personalestrategier til konkrete HR-initiativer og varetager HR-driften på en lang række områder. FPS behandler bl.a. arbejdsskade- og erstatningssager samt personalejuridiske sager, forhandler overenskomster, rekrutterer til Forsvarets uddannelser og værnepligt og faciliterer bemanding til myndigheder og internationale operationer. FPS rådgiver ministerområdets myndigheder om indsatser på arbejdsmiljøområdet og er ansvarlig for at gennemføre uddannelser indenfor arbejdsmiljø. 

Veterancentret er forankret i FPS og er ansvarlig for at koordinere indsatsen rettet mod veteraner og pårørende før, under og efter udsendelse.

Placering 
Udover hovedsædet i Ballerup er styrelsen fordelt på et antal geografiske lokaliteter landet over, herunder bl.a. Hjørring, Aalborg, Aarhus, Nuuk, Karup, Fredericia, Slagelse, Ringsted og Høvelte.

Værnepligt og rekruttering 
FPS rekrutterer både til Forsvarets militære uddannelser, forvalter værnepligten i Forsvaret og støtter rekruttering til militære og civile stillinger indenfor Forsvarsministeriets myndighedsområde. 
Dele af Forsvarets Rekruttering er placeret i Ballerup sammen med det øvrige centrale FPS. Selektionssektionen, som foretager afprøvning til Forsvarets militære uddannelser og udvalgte stillinger, er placeret i Jonstruplejren, mens rekrutteringscentrene, som afholder Forsvarets Dag, (som tidligere blev kaldt for ”session”), er placeret i hhv. Høvelte, Slagelse, Fredericia, Herning og Aalborg..

Eksterne henvisninger 
 Forsvarsministeriets Personalestyrelse 
 Uddannelser i Forsvaret 
 Job i Forsvaret 
 Værnepligt 
 Veterancentret 

Danmarks militær
Etableret i 2005
Forsvarsministeriet
Studies in the Scriptures

Studies in the Scriptures (dansk: Studier i Skriften) er en serie tekstbøger baseret på Bibelen af Charles Taze Russell (bind 1-6) og Joseph Franklin Rutherford (bind 7), som har været betydningsfulde for Bibelstudenternes og de første år af Jehovas Vidners historie.

Skribenten 

Forfatteren af Studies in the Scriptures, Charles Taze Russell, forklarede, at han ikke skrev disse bøger ved visioner eller drømme som John Smith fra mormonerne, og heller ikke på opfordring af Gud selv, men ved at samle sandheder ved hjælp af bibelstudier med en gruppe bibelstudenter. I 1886 udkom den første del, som nu kendes ved navnet The Divine Plan of the Ages.

Målet 
Serien blev skrevet som hjælp til bibelstudium. I stedet for at studere vers for vers hjalp bøgerne til at studere emner, i håbet at få mere klarhed i bibelens sandhed.

Indhold 
 Bind 1 — The Divine Plan of the Ages — 1886
 Bind 2 — The Time is at Hand — 1889 
 Bind 3 — Thy Kingdom Come — 1891 
 Bind 4 — The Day of Vengeance — 1897
 Bind 5 — The At-one-ment Between God and Men — 1899 
 Bind 6 — The New Creation — 1904

The Finished Mystery 

Efter Russells død i 1916 skrev hans efterfølger Rutherford bind 7: The Finished Mystery. Bogen blev udgivet i 1917. En del af bogen var allerede skrevet af Russell, og Rutherford skrev den færdig.

Selv om Jehovas Vidner anerkender denne serie som skrevet af deres selskabets første præsident og hyppigt citerer fra disse bøger, blev bøgerne taget ud af produktionen og bruges ikke mere ved deres studier. Flere forlod organisationen for at danne nye grupper som russelliter, som stadig anvender bøgerne og forkynder Russells tankebaner.

Referencer

Eksterne henvisninger 
 Studies in the Scriptures  Online
 Studies in the Scriptures på Biblestudents.com
 ctrussell.us Russells værker
 Online-udgave af bind 7, The Finished Mystery 

Jehovas Vidner
Don Alden Adams

Don Alden Adams (født 16. januar 1925, død 30. december 2019) var den sjette præsident (2000-2014) for Vagttårnets Bibel- og Traktatselskab, som er Jehovas Vidners officielle kirkeorganisation.

Adams blev født i 1925 i Oak Park i USA og voksede op i en stor familie. Hans far og mor, William Karl og Mary Adams, tilhørte den episkopale kirke. De fik fem børn Don, Joel, Karl, Jetha og Joy.

Efter at deres mor begyndte at interessere sig for Jehovas Vidners lære, lærte hun sine børn det hun havde lært. Adams blev i 1943 fuldtidsforkynder (pioner) i Kentucky og blev derfor fritaget for militær tjenesten. Senere blev hans far også døbt af Jehovas Vidner.

Don og hans to brødre flyttede i 1945 til Brooklyn i New York for at tjene på Jehovas Vidners hovedkontor. Han blev sekretær for Nathan Knorr (selskabets tredje præsident) og førte tilsyn med Jehovas Vidners missionærarbejde. 

Han tjente som zonetilsynsmand og rejste verden rundt for at besøge adskillige af Vagttårnets landskontorer.

I 2000 trådte selskabets femte præsident, Milton George Henschel, tilbage, og Adams blev selskabets nye præsident. Alle medlemmer af det Styrende Råd, som har ansvaret for de teologiske doktriner i trossamfundet trådte i 2000 tilbage fra deres poster i Vagttårnetselskabet. Adams var den første præsident, der ikke var præsident for det styrende råd og ikke tilhørte de udvalgte 144.000, som den salvede skare består af . 

I 2014 stoppede Adams som præsident for Vagttårnets Bibel- og Traktatselskab og blev efterfulgt af Robert Ciranko. Adams døde som 94-årig den 30. december 2019.

Videre læsning 
 Vagttårnet, Livsberetning af Jetha Sunal. (2003) 1 marts 2003, s. 28-29

Eksterne henvisninger

Referencer 

Jehovas Vidner
Religiøse ledere fra USA
Mevlana-moskéen

Mevlana-moskéen (, ) er en moske i de nordvestlige Rotterdam, Nederlandene der primært huser tyrkiske og nederlandske muslim. Moskeen er navngivet efter Rumi, blev bygget i 2001 og har to minareter som er 33,8m. Moskeen blev stemt som Rotterdams mest attraktive bygning i 2006.. Moskeens arkitektur er osmannisk/tyrkisk.

Kilder

Litteratur 
 
 . 
 .

Eksterne henvisninger 
 Official website  

Rotterdam
Moskeer i Nederlandene
Mobarak-moskéen

Mobarak-moskéen i Haag er den første moske i Nederlandene bygget til formålet.

Ahmadiyya Muslim Community kom til landet i 1947 og deres første missionær var Qudrat-Ullah Hafiz. Moskeen har 3 minareter og er designet af Frits Beck. Moskeen blev åbnet den 9. december 1955 af Muhammad Zafrulla Khan.

Den 3. juni, 2006 besøgte Beatrix af Nederlandene moskeen for at fejre dens 50-års jubilæum.

Kilder

Se også 
 Islam i Nederlandene
 Ahmadiyya

Eksterne henvisninger 
 Hjemmeside 
 Eerste moskee in Nederland 50 jaar oud, December, 13th 2005 

Haag
Moskeer i Nederlandene
Arbejdstilladelse

En arbejdstilladelse er en tilladelse der gives til statsborgere der skal arbejde i et fremmed land.

Som nordisk statsborger kan man frit arbejde og bo landene i mellem. Personer fra EU og EØS-landene samt personer med schweizisk pas, har fri indrejse og mulighed for at tage arbejde landene imellem efter EU-reglerne om fri bevægelighed for personer og tjenesteydelser.

Eksterne henvisninger 
 'Arbejde' på nyidanmark.dk. Udlændingeservice
 Opholds- og arbejdstilladelser til Danmark  på Udenrigsministeriets hjemmeside

Identitetsdokumenter
Arbejdsmarkedet
Milton George Henschel

Milton George Henschel (9. august 1920 – 22. marts 2003) var medlem af det Styrende Råd og den femte præsident af Vagttårnets Bibel- og Traktatselskab, som er Jehovas Vidners officielle kirkeorganisation. Han fulgte Frederick William Franz som præsident i 1992.

Milton Henschel blev født i Pomona, New Jersey. Hans far, Herman George Henschel, var en af stifterne af Vagtårnetselskabets bondegård på Staten Island. Familien flyttede til Brooklyn, New York i 1934.

Milton blev i 1934 døbt som Jehovas Vidne og flyttede til Betel i 1939. I 1956 giftede Henschel sig med Lucille Bennett, en af studenterne af den 14. klasse af Watchtower Bible School of Gilead, som havde missioneret i Venezuela. Henschel døde den 22. marts 2003 i en alder af 82 år.

Privatliv 
I 1939 blev Henschel Nathan Homer Knorrs sekretær. Da Knorr i 1942 blev den tredje præsident for Vagttårnetselskabet, fortsatte Henschel som hans assistent. Henschel rejste ofte sammen med Knorr og besøgte mindst 150 lande. 

Henschel blev en af de 144.000 salvende. Henschel blev valgt til det styrende råd i 1947,

I 1960 var Henschel zonetilsynsmand og besøgte flere lande og deres landskontorer. I marts 1963 blev Henschel og en stor gruppe Jehovas Vidner arresteret og mishandlet ved et religiøst møde i Liberia. I juni 1963 var Henschel inviteret af Larry King til hans talkshow. I juli 1968 blev han interviewet af Detroit Free Press. Henschel blev spurgt om Selskabets holdning til organ transplantation., ifølge avisen svarede han, at "organtransplantation er det samme som kannibalisme", noget der blev ændret i 1980. I 1973 var han landstjener for Amerika.

Ved Vagttårnetselskabets hundrede års jubilæum i 1984 var Henschel formand. Ved sit besøg i 1991 i Moskva forhandlede han med "Committee of Religious Affairs in Moscow". Det førte til Jehovas Vidners anerkendelsen i marts 1991.

Henschel blev valgt som præsident for Vagttårnetselskabet den 30. december 1992 og var det til 2000. Store organisatoriske ændringer blev gennemført i 2000, da det Styrende Råd blev separeret fra Vagttårnetselskabets organisation. Alle medlemmer, der havde poster i selskabet, fratrådte, og Henschel fratråde sin stilling som præsident. Don Alden Adams blev valgt som ny præsident. Henschel forblev medlem af det Styrende Råd til han døde i 2003.

Referencer 

Jehovas Vidner
Religiøse ledere fra USA
Jim Hall

James Stanley Jim Hall (4. december 1930 i Buffalo, New York - 10. december 2013) var en amerikansk jazzguitarist.

Hall har spillet med Chico Hamilton,Art Farmer,Bill Evans,Ben Webster,Lee Konitz,Sonny Rollins,Ella Fitzgerald,Zoot Zims,Ron Carter etc.

Han hørte til en af de toneangivende guitarister i 1950´erne og 1960´erne.

Hall har lavet omkring 30 plader i eget navn på pladeselskaberne Telarc, A&M Records og ArtistShare.

Udvalgt Diskografi 
 Jazz Guitar
 It´s Nice To Be With You
 Alone Together – Duo Med Ron Carter
 Jim Hall Live
 commitment
 Big Blues – Duo Med Art Farmer

Som Sideman 
 Undercurrent – Duo Med Bill Evans
 Interplay – Bil Evans
 Intermodulation – Bill Evans
 loose Blues – Bill Evans
 The Bridge – Sonny rollins
 To Sweden With Love – Art Farmer

Eksterne henvisninger 

 Jim Hall Webside
 Om Jim Hall På AllMusic

Guitarister fra USA
Jazzmusikere fra USA
Lauderu pagasts

Lauderu pagasts er en territorial enhed i Zilupes novads i Letland. Pagasten etableredes i 1945, havde 400 indbyggere i 2010 og omfatter et areal på 75,02 kvadratkilometer. Hovedbyen i pagasten er Lauderi.

Kildehenvisninger

Eksterne henvisninger 
Lauderu pagasts  

Pagasts
Pasienes pagasts

Pasienes pagasts er en territorial enhed i Zilupes novads i Letland. Pagasten havde 681 indbyggere i 2010 og omfatter et areal på 120,36 kvadratkilometer. Hovedbyen i pagasten er Pasiene.

Kildehenvisninger 

Pagasts
Zaļesjes pagasts

Zaļesjes pagasts er en territorial enhed i Zilupes novads i Letland. Pagasten etableredes i 1945, havde 825 indbyggere i 2010 og omfatter et areal på 108,79 kvadratkilometer. Hovedbyen i pagasten er Zaļesje.

Kildehenvisninger 

Pagasts
Red Mitchell

Keith Moore "Red" Mitchell (født 20. september 1927 i New York City, død 8. november 1992 i Salem Oregon) var en amerikansk jazzkontrabassist, Komponist, digter og lyriker.

Mitchell kom frem med bl.a. Woody Herman og Gerry Mulligan, og senere med westcoast-musikere først i 1950´erne, såsom Shelly Manne, André Previn, Billie Holiday, Zoot Zims og Ornette Coleman.

Han havde sammen med Harold Land en kvintet først i 1960´erne. 

Mitchell begyndte i 1966 at stemme sin bas i kvint intervaller, som en cello og violin. Dette åbnede op for bassens muligheder og inspirerede andre bassister som f.eks. Glen Moore.

Han flyttede i 1968 til Stockholm, hvor han spillede med et hav af gæstende og lokale musikere såsom Clark Terry, Ben Webster, Lee Konitz, Kenny Barron, Hank Jones, Warne Marsh og Putte Wickman.

Mitchell flyttede i tilbage til USA i 1992, hvor han døde kort efter.

Eksterne henvisninger 
 Om Red Mitchell

Bassister fra USA
Jazzmusikere fra USA
Harold Land

Harold de Vance Land (18. februar 1928 i Houston Texas – 27. juli 2001 i Los Angeles Californien) var en amerikansk jazz-tenorsaxofonist.

Land kom frem med Clifford Brown/Max Roach's kvintet i 1950'erne. Her udviklede han en personlig stil indenfor hardbopstilen. Han var senere inspireret af John Coltrane.

Land flyttede i 1955 til Los Angeles, hvor han spillede med bl.a. Bobby Hutcherson, Chico Hamilton, Blue Mitchell, Donald Byrd og Red Mitchell.

I 1980'erne og 1990'erne spillede han med gruppen Timeless all Stars, som foruden ham selv bestod af Bobby Hutcherson, Billy Higgins, Cedar Walton, Curtis Fuller og Buster Williams. 

Land lavede en del plader i eget navn, herunder klassikerne Harold In The Land Of Jazz og The Fox.

Udvalgt diskografi

I eget navn 
 The Grooveyard
 Harold In The Land Of Jazz
 The Fox
 Eastward Ho! Harold Land In New York Jazzland 
 West Coast blues
 Hear Ye´

Med andre kunstnere 
 Chic Chic Chico – Chico Hamilton
 Medina – Bobby Hutcherson
 Total Eclipse – Bobby Hutcherson
 San Francisco – Bobby Hutcherson
 Cirrus – Bobby Hutcherson
 African Violet – Blue mitchell
 Clifford Brown/Max Roach Kvintet
 Study In Brown'' – Clifford Brown

Kilde 
 Om Harold Land

Saxofonister fra USA
Jazzmusikere fra USA